CELEX: 31982R1442
Language: el
Date: 1982-06-08 00:00:00
Title: Κανονισμός (EOK) αριθ. 1442/82 τής Επιτροπής τής 8ης Ιουνίου 1982 περί τροποποιήσεως τού κανονισμού (EOK) αριθ. 685/69 περί τών λεπτομερειών εφαρμογής τών παρεμβάσεων στήν αγορά τού βουτύρου καί τής κρέμας γάλακτος

Avis juridique important

|

31982R1442

Κανονισμός (EOK) αριθ. 1442/82 τής Επιτροπής τής 8ης Ιουνίου 1982 περί τροποποιήσεως τού κανονισμού (EOK) αριθ. 685/69 περί τών λεπτομερειών εφαρμογής τών παρεμβάσεων στήν αγορά τού βουτύρου καί τής κρέμας γάλακτος  

Επίσημη Εφημερίδα αριθ. L 158 της 09/06/1982 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 1442/82 ΤΗΣ ΕΠΙΤΡΟΠΗΣ  της 8ης Ιουνίου 1982  περί τροποποιήσεως του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1180/82 (4), προβλέπει στο άρθρο 29 πρώτο εδάφιο του ίδιου κανονισμού ότι σε ορισμένες περιπτώσεις το ποσό της ενισχύσεως δύναται να προσαρμοσθεί σε συνάρτηση με την τροποποίηση της τιμής αγοράς του βουτύρου, για να εξισωθεί η ζημία ή το όφελος που προέκυψαν από αυτή την τροποποίηση·  ότι οι προϋποθέσεις εφαρμογής της διατάξεως αυτής συμπληρώθηκαν με το άρθρο 1 παράγραφος 4 του κανονισμού (ΕΟΚ) αριθ. 658/82· ότι η εφαρμογή αυτής της τελευταίας διατάξεως οδηγεί, υπό τις παρούσες συνθήκες της αγοράς, σε δυσχέρειες· ότι πρέπει ως εκ τούτου να ανασταλεί προσωρινώς·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η Απριλίου 1982 αναστέλλεται η εφαρμογή του άρθρου 29 δεύτερο εδάφιο του κανονισμού (ΕΟΚ) αριθ. 685/69.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 8 Ιουνίου 1982.  Για το Συμβούλιο  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 90 της 15. 4. 1969, σ. 12.  (4) ΕΕ αριθ. L 138 της 19. 5. 1982, σ. 12.